|  |  |  |  |  |
| --- | --- | --- | --- | --- |
|  | | | |  |
| **ΠΡΕΣΒΕΙΑ ΤΗΣ ΕΛΛΑΔΟΣ**  **ΒΕΡΟΛΙΝΟ**  **ΓΡΑΦΕΙΟ ΟΙΚΟΝΟΜΙΚΩΝ &**  **ΕΜΠΟΡΙΚΩΝ ΥΠΟΘΕΣΕΩΝ** | | | | **ΑΔΙΑΒΑΘΜΗΤΟ**  **KANONIKO**   |  | | --- | | Βερολίνο, 25 Νοεμβρίου 2024 | | Α.Π.: Φ.2160/ΑΣ 1843 | |
| **ΠΡΟΣ:**  **ΚΟΙΝ:**  **ΕΔ:** |  | **Β3 Δ/νση**  **Υπουργείο Εξωτερικών**  -ΔΓ Πρωθυπουργού  -ΔΓ Υπουργού  -ΔΓ ΥΦΥΠΕΞ κ. Φραγκογιάννη  -Γραφείο ΓΓ ΔΟΣ & Εξωστρέφειας  -Α΄& Β΄ Γεν. Διευθυντές  -Α1, Β1 & Β2 Δ/νσεις  -ΜΑ  Πρεσβείες ΚΜ, Λονδίνου, Μόσχας, Ουάσιγκτων, Πεκίνου & Γραφεία ΟΕΥ αυτών  -Προξενικές Αρχές στην ΟΔΓ και Γραφεία ΟΕΥ αυτών **(μ.η.)**  **Υπουργείο Οικονομίας & Οικονομικών (μ.η.)**  Γραφείο Υπουργού  **Υπουργείο Ανάπτυξης (μ.η.)**  Γραφείο Υπουργού  **Έλληνό-Γερμανικό Βιομηχανικό & Εμπορικό Επιμελητήριο (μ.η.)**  Γραφείο Γεν. Δ/ντού  **Σύνδεσμοι και Φορείς στην Ελλάδα (μ.η.)**  **Γραφείο κας Πρέσβεως** | |
|  | **ΘΕΜΑ: ΓΕΡΜΑΝΙΑ: ΕΠΙΧΕΙΡΗΣΕΙΣ: Συνέχεια πτωχεύσεων και διακοπής λειτουργίας γ/Επιχειρήσεων – Γ/Όμιλος Λιανικών Πωλήσεων Deco – Depot** | | |

Ο γ/Όμιλος λιανικών πωλήσεων «Deco Depot», σύμφωνα με αναλυτικό άρθρο της ιστοσελίδας tagesschau του γ/Κρατικού Τηλεοπτικού Σταθμού ARD, μετά τη σχετική αίτηση πτώχευσης υπό καθεστώς αυτοδιαχείρισης που έχει υποβάλλει ήδη από τον περασμένο Ιούλιο, λόγω επικείμενης αφερεγγυότητας, προχωρά και σε διακοπή λειτουργίας σειράς καταστημάτων, τόσο στην επικράτεια της Γερμανίας, όσο και στην Αυστρία. Σύμφωνα με ενημέρωση του Δ/ντος Συμβούλου του Ομίλου, Christian Gries, προχωρά στη διακοπή λειτουργίας τουλάχιστον 27 καταστημάτων μέχρι το τέλος τ.ε., εκ των οποίων τα 17 έχουν ήδη κλείσει. Μετά τις νέες αυτές κινήσεις του Ομίλου το σύνολο των καταστημάτων που ανήκουν στον όμιλο ανέρχεται σε 285. Πέραν της Γερμανίας, ο Όμιλος προγραμματίζει ανάλογες κινήσεις και στη γειτονική Αυστρία, όπου εκεί προβλέπεται διακοπή λειτουργίας αρχικά των 20 από τα 49 στο σύνολο καταστήματα.

O Όμιλος αντιμετωπίζει εδώ και αρκετό χρονικό διάστημα σοβαρά προβλήματα με την απότομη αύξηση του κόστους, καθώς και τον διογκούμενο ανταγωνισμό χαμηλού κόστους από τη Κίνα, με αποτέλεσμα να μην είναι πλέον δυνατή η κερδοφόρα λειτουργία των καταστημάτων και των αποθηκών αντίστοιχα. Σύμφωνα με τον Christian Gries, αναμένεται το κλείσιμο και άλλων καταστημάτων καθώς και αποθηκευτικών χώρων. *«Ουσιαστικά θα κλείσουν τα καταστήματα αυτά που δεν αποφέρουν χρήματα»,* δηλώνει χαρακτηριστικά. Η αλυσίδα Deco Depot είναι θυγατρική της «Gries Deco Company (GDC).

Ο Όμιλος αναμένεται να λειτουργήσει εκ νέου σε συνθήκες σχετικής κανονικότητας από το 2025 και μετά, ενώ οι περισσότεροι των εργαζομένων που επηρεάζονται θα μεταφερθούν σε άλλα καταστήματα. Από τις αρχές τ.ε., ο αριθμός των εργαζομένων έχει μειωθεί από 650 σε 500. Αποκλειστικός στόχος του Ομίλου είναι να μπορέσει να επανέλθει σε κανονική λειτουργία το αργότερο μέχρι τα μέσα του 2025.

Άλλοι παράγοντες που συμβάλλουν σε αυτές τις επιχειρησιακές δυσκολίες, με αποτέλεσμα η πλειοψηφία των επιχειρήσεων, αδυνατώντας να ανταπεξέλθουν απέναντι σε αρνητικές καταστάσεις και να αποφύγουν τυχόν διακοπή λειτουργίας καταστημάτων ή ακόμη να οδηγηθούν σε υποβολή αιτήσεως πτώχευσης είναι, αφενός η αλλαγή συμπεριφοράς των καταναλωτών και των αγοραστών και αφετέρου η αλλαγή των γενικών συνθηκών για τους λιανοπωλητές. Άλλοι σημαντικοί λόγοι είναι η απότομη αύξηση των τιμών των πρώτων υλών, η αύξηση των βοηθητικών εξόδων καθώς και τα έξοδα για παραδόσεις εμπορευματοκιβωτίων. Παράλληλα με όλα τα ανωτέρω, μέσα στους τελευταίους έξη μήνες το κόστος των εμπορευματικών μεταφορών έχει δεκαπλασιαστεί. Ωστόσο ο Christian Gries κάνει λόγο και για σωρεία λαθών που έγιναν από πλευράς του Ομίλου. Στις δηλώσεις του αναφέρει ότι *«αντιληφθήκαμε πολύ αργά ότι πολλοί πελάτες άλλαξαν τη αγοραστική τους συμπεριφορά λόγω του υψηλού πληθωρισμού. Το εξειδικευμένο εμπόριο επίπλων υποφέρει ιδιαίτερα από το κακό καταναλωτικό κλίμα. Πολλά νοικοκυριά είναι απρόθυμα να αγοράσουν διαρκή καταναλωτικά αγαθά»*, ενώ συνεχίζει λέγοντας *«ο αριθμός των αγοραστικών νοικοκυριών έχει μειωθεί κατά 1 εκατομμύριο σε σχέση με το 2019. Κατά το πρώτο εξάμηνο του 2024, οι πωλήσεις στα καταστήματα λιανικής πώλησης ειδών οικιακού εξοπλισμού ήταν σχεδόν 14% χαμηλότερες από ό,τι πέντε χρόνια νωρίτερα».*

Η γενικότερη κατάσταση επιδεινώνεται ακόμη περισσότερο, λόγω έντονου ανταγωνισμού από τη κιν/διαδικτυακή αγορά Temu, θέτοντας τους Ευρωπαίους λιανοπωλητές σε ανταγωνιστικό μειονέκτημα. *«Συμμορφωνόμαστε με τα πρότυπα και έχουμε τα δικά μας τμήματα για την διασφάλιση της ποιότητας και το δίκαιο της εφοδιαστικής αλυσίδας. Πρέπει να γίνουμε καλλίτεροι, να ξεχωρίσουμε με ένα εκπληκτικό μείγμα προϊόντων και τιμών και να προσφέρουμε και πάλι πιο βιωματικές αγορές».* Τέλος, σύμφωνα με τα δικά της στοιχεία, ο Όμιλος Deco-Depot, πραγματοποίησε για το 2023 κύκλο εργασιών περίπου 390 εκατομ. €, χωρίς να δώσει στοιχεία για κέρδη ή ζημίες.

Ο Προϊστάμενος

Θεόδωρος Ξυπολιάς

Γενικός Σύμβουλος ΟΕΥ Β’